Fokker V.8

Fokker V.8 – Pirmojo pasaulinio karo metu Vokietijos Imperijos įmonės „Fokker“ sukurtas eksperimentinis penkiapasparnis naikintuvas – tandeminis triplanas-biplanas.

Sėkmingai užsirekomendavus triplanui Fokker Dr.I jo kūrėjas Antonis Fokeris () pasiūlė sukurti dar daugiau sparnų turintį orlaivį – kvintuplaną (penkiasparnį). Jo argumentacija buvo tokia, kad jei trys sparnai yra gerai, tai penki bus dar geriau. Fokerio įmonės vyriausias konstruktorius Reinholdas Platcas () tokia idėja nesusižavėjo, tačiau nurodymą įvykdė. Orlaiviui, pradėtam kurti 1917 m. rugpjūčio 16 d., buvo panaudoti triplano Fokker V.6 komponentai. Pačiame prailginto V.6 fiuzeliažo priekyje Platcas sumontavo tris poras sparnų ir dar dvi – fiuzeliažo vidurinėje dalyje, iš karto už piloto kabinos. Uodegos vairas buvo pasiskolintas iš Dr. I.Fokker V.8, Уголок неба, http://www.airwar.ru.  Balansuoti valdymo paviršiai buvo įrengti tik viršutiniuose sparnuose. Priekinių sparnų valdomi paviršiai veikė kaip eleronai, galiniai – kaip aukščio vairai.Weyl, A.J. Fokker: The Creative Years, p. 253.

Viso buvo pagamintas vienintelis V.8 egzempliorius, gavęs gamyklinį numerį 1798.

Kaip ir V.6, V.8 buvo varomas 120 AG (90 kW) galios vandeniu aušinamu varikliu „Mercedes D.II“. Kai kur nurodoma, kad Fokker V.8 buvo bandomas ir su 119 kW (160 AG) galios varikliu „Mercedes D.III“.Grosz, Peter M., Volker Koos: Fokker Flugzeugwerke in Deutschland 1912–1921

Orlaivio pilotu bandytoju buvo pats A. Fokeris. 1917 m. spalio mėn. Atlikus du skrydžius (kitur nurodoma, kad vieną) tolimesnis orlaivio tobulinimas buvo nutrauktas. Pagrindine to priežastimi tapo lūkesčių nepateisinę skrydžio duomenys. Trumpo skrydžio metu Fokeris iš karto suprato, kad reikia atlikti kai kuriuos pakeitimus. Po dvi savaites trukusio tobulinimo atlikto skrydžio metu metu jis nusprendė, kad neįmanoma pasiekti norimų charakteristikų. Vienintelis pastatytas V.8 buvo išardytas, o penkiasparnių kūrimo idėjos buvo atsisakyta.Fokker V.8  // Dutch Aviation, http://www.dutch-aviation.nl.

Orlaivio kūrėjas R. Platcas šį orlaivį laikė nevykusiu ir vėliau apie jį kalbėdavo tik nenoromis ir labai nemėgdavo kai orlaivio autorystė būdavo priskiriama jam.

 Techniniai duomenys 
RodiklisVertėĮgula1Sparno mojispriekinių7,84 m (kitur – 7,19 m)užpakalinių6,68 mIlgis6,80 mAukštis2,80 mJėgainėvienas skysčiu aušinamas keturtaktis vienaeilis 6 cilindrų vidaus degimo variklisModelisMercedes D IIIGaliamaksimali170 AG (125 kW)kovinė ir kilimo160 AG (118 kW) jūros lygyjenominali160 AG (118 kW) jūros lygyjeilgalaikė140 AG (103 kW) jūros lygyjePropelerisdvimentis, medinis, fiksuoto žingsnioGreitis
(teoriniai skaičiavimai)maksimalus168 km/hkreiserinis142 km/hkilimo334 m/minKuro bako talpa63 kgSkrydžio nuotolis300 kmSkrydžio lubos5800 mGinkluotėdu fiksuoti kulkosvaidžiai

 Literatūra 

 Bowers, Peter M. and McDowell, Ernest R., „ Triplanes: A Pictorial History of the World’s Triplanes and Multiplanes“, Motorbooks Ltd, Osceola WI, 1993, ISBN 0-87938-614-2, pp. 106–107
 Grosz, Peter M., Volker Koos: Fokker Flugzeugwerke in Deutschland 1912–1921. Heel, Königswinter 2004, ISBN 3-89880-355-4
 Herris, Jack & Phillips, Taz (2021). Fokker Aircraft of WWI: Volume 4: V.1–V.8, F.I & Dr. I: A Centennial Perspective on Great War Airplanes. Great War Aviation Centennial Series. Vol. 54. n.p.: Aeronaut Books. ISBN 978-1-953201-08-9
 Starostin, Maksim, Fokker V.8 // Virtual Aircraft Museum.
 Weyl, A.J. Fokker: The Creative Years. London: Putnam, 1965.
 Fokker V.8 // Уголок неба http://www.airwar.ru.
 Fokker V.8  // Dutch Aviation, http://www.dutch-aviation.nl.
 Media apie Fokker V.8 wikiemdia Commons duomenų bazėje.

 Išnašos 

Kategorija:Fokker orlaiviai
Kategorija:Eksperimentiniai orlaiviai
Kategorija:Naikintuvai
Kategorija:Penkiasparniai
Kategorija:Triplanai
Kategorija:Biplanai
Kategorija:Tandeminis sparnas